text: Gündogan avgjørdi FA Cup móti grannunum
text: #000001
text: Týski liðformaðurin hjá City skoraði tveir fluktarar í finaluni, sum møguliga var hansara síðsti dystur fyri felagið. Sjeyndi steypasigur og The Treble er málið næsta vikuskifti.
text: #000002
text: Tað vóru grannarnir úr Manchester, sum hittust í FA Cup finaluni á Wembley. Hetta var nummar 142 í røðini í heimsins elstu steypakapping.City var favorittur, og longu eftir 13 sekund var 1-0. Hetta er skjótasta málið í FA Cup finalu-søguni Langur bóltur varð sendur, og eftir nærdyst endaði hann tætt við Ilkay Gündogan. 32-ára gamli miðvallarin høgdi til fyrstu ferð, og bólturin fór sendandi í málið á vakran hátt.United skuldi brúka eina løtu at koma fyri seg, men í 33. minutti javnaði Bruno Fernandes. United-liðformaðurin var ísakaldur við brotssparki.Tað var tó liðformaðurin hjá City, ið avgjørdi uppgerðina. Hetta var eftir fríspark fimm minuttir inn í seinna hálvleik. Kevin De Bruyne legði fríspark snilt meira útfrá enn innfyri, og aftur var talan um heilfluktara hjá Gündogan. Hetta málið var ikki eins flott, men bólturin sníkti seg innum United-verjuspælara og David De Gea.Liðið hjá Guardiola hevði annars fáa upplagdar málmøguleikar í dystinum, men tað hevði Manchester United eisini. Ov lítið bit var í liðnum hjá Erik Ten Hag, í mun til at svar aftur enn einaferð. Ein heilt spent støða var móti endanum, men tað endað 2-1 á Wembley.Hetta var sjeyndu ferð í søguni, at Manchester City vann søguligu kappingini. Sigurin á grannunum í dag merkir eisini, at City næsta leygarkvøld kann tryggja sær The Treble við sigri á Inter í Champions League-finaluni.
text: #000004